अयोध्या विवाद: मध्यस्थता कमेटी ने सुप्रीम कोर्ट को रिपोर्ट सौंपी, 2 अगस्त को होगी अगली सुनवाई  
अयोध्या विवाद में मध्यस्थता कमेटी ने सुप्रीम कोर्ट को रिपोर्ट सौंपी
2 अगस्त को होगी इस मामले में अगली सुनवाई 
सीजेआई ने कहा- मध्यस्थता अभी चलती रहेगी
अयोध्या विवाद (Ayodhya Dispute) में मध्यस्थता कमेटी ने सुप्रीम कोर्ट (Supreme Court) को अपनी रिपोर्ट सौंप दी है. रिपोर्ट का ब्योरा गोपनीय रहेगा. अब इस मामले की सुनवाई 2 अगस्त को रिपोर्ट पढ़ने के बाद होगी. सीजेआई ने कहा, 'मध्यस्थता अभी चलती रहेगी.' एससी ने कहा है कि मध्यस्थता के नतीजे 31 जुलाई तक दें. बता दें कि सीजेआई रंजन गोगोई की अध्यक्षता वाली पांच जजों की संविधान पीठ ने 11 जुलाई को इस मुद्दे पर रिपोर्ट मांगी थी और कहा था कि अगर अदालत मध्यस्थता कार्यवाही पूरी करने का फैसला करती है तो 25 जुलाई से रोजाना आधार पर सुनवाई शुरू हो सकती है. 
कुलभूषण जाधव फैसला: इमरान खान ने कहा- पाकिस्तान कानून के हिसाब से करेगा काम
Ayodhya land dispute case: Justice Kalifulla, chairman of mediation committee submits report in Supreme court. CJI says, "We now fix the date of hearing on August 2nd. We request the mediation committee to inform the outcome of the proceedings as of July 31st." pic.twitter.com/fSdvCc47mr
पीठ ने तीन सदस्यीय मध्यस्थता समिति के अध्यक्ष और शीर्ष अदालत के पूर्व न्यायाधीश (सेवानिवृत्त) एफ एम आई कलीफुल्ला से अब तक हुई प्रगति और मौजूदा स्थिति के बारे में 18 जुलाई तक उसे अवगत कराने को कहा था. पीठ ने 11 जुलाई को कहा था, 'कथित रिपोर्ट 18 जुलाई को प्राप्त करना सुविधाजनक होगा जिस दिन यह अदालत आगे के आदेश जारी करेगी.'
पीठ में न्यायमूर्ति एस एस बोबडे, न्यायमूर्ति डी वाई चंद्रचूड़, न्यायमूर्ति अशोक भूषण और न्यायमूर्ति एस ए नजीर भी शामिल हैं. पीठ ने मूल वादियों में शामिल गोपाल सिंह विशारद के एक कानूनी उत्तराधिकारी द्वारा दाखिल आवेदन पर सुनवाई करते हुए आदेश जारी किया था. आवेदन में विवाद पर न्यायिक फैसले की और मध्यस्थता प्रक्रिया समाप्त करने की मांग की गयी थी.
अमरनाथ दर्शन में टूटा 4 साल का रिकॉर्ड, दो लाख श्रद्धालुओं ने किए बाबा बर्फानी के दर्शन
आरोप लगाया गया था कि इस मामले में ज्यादा कुछ नहीं हो रहा. पीठ ने कहा था कि अदालत मध्यस्थता समिति द्वारा दाखिल रिपोर्ट का अध्ययन करने के बाद 18 जुलाई को उचित आदेश जारी करेगी. समिति में आर्ट ऑफ लिविंग के संस्थापक श्री श्री रविशंकर और वरिष्ठ अधिवक्ता श्रीराम पांचू भी शामिल हैं. (इनपुट:भाषा)